[{"text_idx": "#000001", "text": "\u00ab\u201cKomence estis la sento\u201d, tiel oni devus komenci la historion de Esperanto. Vi ja scias, ke la sento naskis la lingvon <...>. Lingvo kaj sento, jen estas Esperanto\u00bb. C\u0302i tiaj trafaj kaj oraj vortoj de Kalocsay ig\u0302is la mot(iv)o kaj la (t)emo de la 72a Hispana Esperanto-Kongreso, okazinta en Zaragozo la 3\u20135an de majo. Alig\u0302is pli multaj kongresanoj ol c\u0302e la lastaj hispanaj kongresoj: 104 el diversaj hispanaj regionoj kaj eksterlandanoj (c\u0302efe francoj), kiuj travivis emociajn momentojn.\nPri la organizado respondecis la asocio Frateco kies nomo jam sugestas solidaran senton. La organizantoj klopodis ebligi kiel eble plej agrablan \u201cujon\u201d, por ke la eno (alportoj de program-kontribuantoj kaj de kongresanoj) estus g\u0302ue memorinda..."}, {"text_idx": "#000003", "text": "En nur tri tagoj enestis densa kaj intensa programo. Tamen, ec\u0302 estis tempo por du kongresaj malfermoj: vendrede nesolena malfermo kun amuza bombon-j\u0302etado, salutado de sciencfikcia au\u0306toritatulo kaj alkravatigo al la kara prezidanto de HEF; sabate solena malfermo kun interveno de Emilio Gasto\u0301n (kies familio aperas brile en la historio de esperanto en Aragono) kaj piano-interpreto kaj kantado de La Espero."}, {"text_idx": "#000004", "text": "Antonio Marco Botella, juna veterano (92-jara), kiu verkis multe da libroj pri historio de Esperanto kaj beletro, prelegis pri poezio kaj pri Donkih\u0302oto omag\u0302e al ties tradukinto Fernando de Diego. La omag\u0302into ankau\u0306 ig\u0302is omag\u0302ito, ricevinte aplau\u0306don pro la dumviva dedic\u0302o al esperanto. Miguel Ferna\u0301ndez emociis c\u0302iujn per sia arto kaj elokvento: dum la kongresa bankedo li donacis au\u0306skultan deserton omag\u0302e al Eduardo Larrouy, c\u0302arma vigla esperantisto kun 100 jaroj de viveco. Aliaj prelegistoj estis aparte brilaj kaj spritaj: Jorge Camacho, Abel Montagut, Antonio Vale\u0301n kaj Jose\u0301 Salguero (Kani)."}, {"text_idx": "#000010", "text": "Demonstraj versioj de \u201cLa Ondo\u201d"}]